In de 1970 Joa hods neichen Schwung fia de Weanaliad-Szene gem. Da gleantde Sänga und Jurist Eberhard Kummer hod vua oim s oide Weanaliad wieda populea gmocht.  Von ana aundan Seitn san Künstler wia da André Heller, Roland Neuwirth oda da Mola (Vatreta vaum phantastischn Ralismus) und Jazzer Karl Hodina kumman. Letztara hod zum Beispüü mit eiganan Kompositionen und Textn schnö groose Eafoige gfeiat und wiad bis heit hochgschätzt. Sein Heagott aus Staa is sogoa scho zum Voiksliad wuan. Ea hod dobei aa a Gedichtl vom H. C. Artmann vatont (Fia d Erni).